A Tanács 176/2000/EK rendelete
(2000. január 24.)
a Japánból származó televíziós kamerarendszerek behozatalára vonatkozó végleges dömpingellenes vám kivetéséről szóló 1015/94/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre [1],
tekintettel a tanácsadó bizottsággal való konzultációt követően a Bizottság részéről benyújtott javaslatra,
mivel:
A. ELŐZETES ELJÁRÁSOK
(1) A Tanács a 1015/94/EK [2] rendelettel végleges dömpingellenes vámot vetett ki a Japánból származó televíziós kamera-rendszerek (a továbbiakban: TKR) behozatalára.
(2) A Tanács a dömpingellenes vám hatálya alól kifejezetten kizárta az e rendelet mellékletében (a továbbiakban: a melléklet) felsorolt professzionális kamerarendszereket, melyek technikailag a 1015/94/EK rendelet 1. cikk (2) bekezdése szerinti árumeghatározás alá tartozó, felső árkategóriájú professzionális kamerarendszereket jelentik, de nem tekinthetők műsorközvetítésre alkalmas kameráknak.
(3) 1995. októberében a Tanács a 2474/95/EK [3] rendelettel módosította az említett 1015/94/EK rendeletet, különösen a hasonló áruk meghatározását és az egyes, a végleges dömpingellenes vámok hatálya alól kifejezetten kizárt professzionális kamerarendszerek listáját.
(4) 1997. októberében a Tanács az 1952/97/EKD [4] rendelettel módosította a két érintett vállalatra, a Sony Corporation-ra és az Ikegami Tsushinki-re vonatkozó végleges dömpingellenes vámok mértékét, a 384/96/EK rendelet 12. cikkével összhangban. Továbbá a Tanács egyes új professzionális kamererarendszer-modelleket kifejezetten kizárt a dömpingellenes vámok hatálya alól, és felvette azokat a mellékletbe.
(5) 1999. januárjában a Tanács a 193/1999/EK [5] rendelettel módosította a 1015/94/EK rendeletet, és a mellékletbe a professzionális kamerarendszerek egyes következő modelljeit vette fel, ezáltal kizárva azoknál a végleges dömpingellenes vám alkalmazását.
A. A PROFESSZIONÁLIS KAMERARENDSZEREK ÚJ MODELLJEIRE VONATKOZÓ VIZSGÁLAT
1. Eljárás
(6) Ezt követően számos japán exportőr/gyártó arról tájékoztatta a Bizottságot, hogy a közösségi piacra a professzionális kamerarendszerek új modelljeit tervezik bevezetni, és a professzionális kamerarendszerek ezen új modelljeinek és azok tartozékainak a mellékletbe való felvételét kérték, ezáltal kizárva azokat a dömpingellenes vám hatálya alól.
(7) A Bizottság tájékoztatta erről a közösségi iparágat, és annak megállapítására irányuló vizsgálatot kezdett, hogy a kérdéses termékek dömpingellenes vám hatálya alá tartoznak-e, és hogy a 1015/94/EK rendelet érvényben levő részét ennek megfelelően módosítani kell-e.
2. Vizsgálat alá vont modellek
(8) A következő, lényeges technikai információkkal bíró professzionális kamerarendszer-modellek irányultak a kérelmek:
i) Hitachi Denshi, Ltd. (a továbbiakban: Hitachi)
- V-21 kamerafej, a Z-ONE.DA kamerafej következő modellje, és triaxadapter nélkül került értékesítésre;
- új tartozékok a V-21-hez:
- 1,5 hüvelykes GM-9 képkereső, a V-21 kamerafej-modell szabvány képkeresője;
- CA-Z31 és CA-Z32 kamera adapterek, a mellékletben már felsorolt CA-Z1A és CA-Z2 kamera adapterek következő modelljei, melyeket a V-21 kamerafej modellhez kell csatlakoztatni;
- RC-Z2A és RC-Z21A kamera vezérlőpanel, a mellékletben már felsorolt RC-Z2 és RC-Z21 kamera vezérlőpanelek következő modelljei;
- V-21 W kamerafej, a V-21 kamerafej széles képernyőjű változata;
- GM-51 5 hüvelykes képkereső, a V-21 W kamerafej-modell szabvány képkeresője;
Minden fenti modell hozzátartozó triaxrendszer vagy triaxadapter nélkül került értékesítésre.
ii) Olympus Winter & IBE GmbH (a továbbiakban: Olympus)
- OTV-S6 kamera vezérlőegység, az egészségügyi szektorban használt modell, és a mellékletben már felsorolt OTV-S5 következő modellje.
iii) Matsushita
- AW-F575HE kamerafej, a WV-F565HE kamerafej modell következő, a mellékletben már felsorolt modellje;
- AW-AD500AE és AW-AD700BSE kamera adapter, a mellékletben már felsorolt WV-AD500 és WV-AD700ASE kamera adapterek következő modelljei
iv) Ikegami Tsushinki Co, Ltd. (a továbbiakban: Ikegami)
- HC-400 és HC-400W kamerafejek, a mellékletben már felsorolt HC 390 kamerafej következő modelljei;
- a HC-400 és HC-400W kamerafejekhez való új tartozékok;
- VF 15-46 képkeresők;
- RCU-390 működésvezérlő panel;
- CA-400 kamera adapter;
- MA-200A kamera vezérlőegység;
Minden fenti modell hozzátartozó triaxrendszer vagy triaxadapter nélkül került értékesítésre.
v) Victor Company of Japan, Ltd (a továbbiakban: JVC)
- KY-D29WECH kamerafej, a mellékletben már felsorolt KY-D29ECH processzormodell szélesképernyőjű változata;
- a fent említett KY-D29WECH új kamerafejhez csatlakoztatható VF-P116WE és VF-PSSOWE képkeresők, a mellékletben már felsorolt VF-P116 és a VF-P550BE képkeresők következő modelljei;
Minden fenti modell hozzátartozó triaxrendszer vagy triaxadapter nélkül került értékesítésre.
3. Ténymegállapítások
(9) A Bizottság az érintett termékeknek azok korábbi, a mellékletben felsorolt modelljeivel való részletes összehasonlítását is tartalmazó műszaki vizsgálatot hajtott végre, és megállapította, hogy azok majdnem teljesen azonosak voltak. A megállapított kis különbségek a TKR szektor műszaki fejlődésének az eredményei, de nem zárják ki e TKR-ek professzionális kamerarendszerekként való besorolását. Ennélfogva az összes érintett modellt ki kell zárni a fennálló dömpingellenes intézkedések hatálya alól.
(10) A Bizottság a TKR közösségi gyártókat és exportőröket tájékoztatta ténymegállapításairól, és lehetőséget adott számukra, hogy véleményt nyilvánítsanak. Ennek alapján, és tekintettel arra a tényre, hogy az érdekelt felek nem tettek kifogást a Bizottság ténymegállapításaival szemben, minden, a (8) preambulumbekezdésben felsorolt modell és ahhoz tartozó tartozék professzionális kamerarendszerként kerül besorolásra. Következésképpen ezeket ki kell zárni a Japánból származó egyes televíziós kamerarendszerekre alkalmazandó dömpingellenes vám hatálya alól, és a mellékletet ennek megfelelően módosítani kell -
ELFOGADTA EZT A RENDELETET:
1. cikk
(1) A 1015/94/EK rendelet melléklete helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában történő kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. január 24-én.